રાજકોટ સ્પેશીયલ ઓપરેશન ગ્રુપમાં ફરજ બજાવતા પોલીસ સબઈન્સપેકટર મહંમદ અંસારી પાસે છેતરપીડીના કેસની તપાસ આવી હતી, અંસારી જે સોની આરોપી સામે તપાસ હતી તેમના ઘરે પહોંચ્યા ત્યારે ઘરની સ્થિતિ અત્યંત ખરાબ હતી અને જેમની સામે આરોપ હતો તેમાં કોઈ તથ્ય તો ન્હોતુ પણ કથીત આરોપી સોનીની નાનકડી દિકરી કાનથી સાંભળી શકતી ન્હોતી, અને પૈસા અભાવે તેની સારવાર થઈ શકે તેમ ન્હોતી, અંસારી અને તેમની ટીમે જયારે આ જોયુ ત્યારે તેમની આંખો ભરાઈ આવી અને તેમણે કથીત આરોપીની દિકરીની સારવાર કરાવી તેને સાંભળતી કરી હતી, એટલુ જ નહિ અત્યંત શ્રીમંતાઈમાંથી સાવ દારૂણ બની ગયેલા પરિવારના બાળકોના શિક્ષણની જવાબદારી પણ ઉપાડવાની તેમણે તૈયારી બતાવી હતી.